หยุดทิ่มแทง ณวัฒน์ ลั่น ต้องเคารพสิทธิ์เห็นต่าง 
รอลุ้นระทึกพรรคไหนจะชนะ ได้ใจประชาชน การเลือกตั้งครั้งนี้ที่กำลังจะมาถึง 24 มีนาคม จะทำให้ประเทศไทยก้าวไปข้างหน้าได้หรือไม่ ต้องตามต่อด้วยสติปัญญา,พิธีกรดัง ณวัฒน์ อิสรไกรศีล ผู้อำนวยการกองประกวด มิสแกรนด์ไทยแลนด์ และมิสแกรนด์อินเตอร์เนชั่นแนล บอกรัวๆ ไวๆ หวังกระตุกสติชาวไทยกับการเลือกตั้งใหญ่ครั้งนี้ ใกล้วันเลือกตั้งใช้สติ ความนึกคิดของตัวเองเป็นที่พึ่ง ตามหลักประชาธิปไตย ไม่ว่าเราหรือใครจะเลือกพรรคไหนเลือกใครเลือกฝั่งไหน เราไม่ควรไปละเมิดสิทธิ์คนอื่น อย่าให้ด่าคนอื่น ที่คิดที่เลือกต่างจากตัวเรา อย่าไปก้าวล่วงสิทธิ์คนอื่น ให้ทุกคนเคารพสิทธิ์เห็นต่าง,ทุกคนมีสิทธิ์คิด เราทุกคนต้องเคารพสิทธิ์มนุษย์กันด้วย เคารพสิทธิ์ในการพูดของกันและกัน หลายคนออกมาเชียร์ฝั่งหนึ่งฝั่งใด แบบไม่เคารพสิทธิ์คนอื่น โดยเฉพาะใครที่คิดไม่เหมือนเขา คือคนที่ไม่รักชาติ ผมว่าไม่ใช่นะ เพราะแต่ละคนได้ประโยชน์จากรัฐที่แตกต่างกันได้,ทุกคนทุกเสียงมีสิทธิ์มีความสำคัญเท่าเทียมกัน ใกล้วันเลือกตั้งแล้ว อยากให้ทุกคนช่วยๆ กันสังเกตทุกสิ่งอย่างรอบตัว เพื่อความโปร่งใสในการเลือกตั้ง ฝากดูข้อมูลให้ละเอียด กับคนที่เราจะเลือกมาเป็นตัวแทนเรา ให้ใช้สติค่อยๆ อ่าน ค่อยๆ ดูพิจารณา,ส่วนวันเลือกตั้ง 24 มีนานี้ ให้ไปใช้สิทธิ์กันตั้งแต่ช่วงเช้าเลย เพราะคิวอาจจะยาว เหมือนการเลือกตั้งล่วงหน้าที่ผ่านมาก็ได้ จะเลือกใครเลือกพรรคไหนก็คือถูกแล้ว ถูกในสิทธิ์ของเราที่จะเลือก โอ๊ย เป็นสิทธิ์ของทุกคนที่จะเลือก เชิญเลือกกันเลยครับ เพียงแต่ให้ทุกคนเคารพสิทธิ์เห็นต่างด้วย,ขอให้เรา อย่าไปดูถูกคนที่คิดต่างจากเรา ทำไมต้องไปดูถูกกันด้วย อย่าไปแบ่งพรรคแบ่งพวกกัน และที่มีบางคนชอบพูดว่า เสียงของคนต่างจังหวัดคือเสียงไม่มีคุณภาพ เอ้า เอาอะไรมาคิดมาพูดแบบนี้ว่าเป็นเสียงที่ไม่มีคุณภาพ สังคมรุ่นใหม่ต้องหยุดบรรยากาศการพูดใส่ร้าย การพูดให้เกลียดกัน ทั้งก่อนและหลังการเลือกตั้ง,รอยร้าวของประเทศไทยมาจากคนไม่กี่คน ที่ไม่ยอมหยุด ทิ่มแทงกันอยู่นั่นแหละ ไม่สงสารประเทศไทยหรือครับ หยุดเถอะครับ คนที่ชอบพูดว่าถ้าไม่เลือกเหมือนตัวเอง เป็นคนที่ไม่รักประเทศไทย หยุดเถอะครับ เราต้องเคารพสิทธิ์การเห็นต่าง คนที่พูดแบบนี้ คือคนที่ไม่ได้รักประเทศอย่างแท้จริง อาจจะรักแต่ผลประโยชน์ของตัวเองครับ.
รอลุ้นระทึกพรรคไหนจะชนะ ได้ใจประชาชน การเลือกครั้งนี้ที่กำลังจะมาถึง 24 มีนาคม จะทำให้ประเทศไทย
ณวัฒน์ อิสรไกรศีล,ณวัฒน์การเมือง,ดารากับการเมืองการเลือกตั้ง,เลือกตั้ง24มีนาคม,กอสซิป